Foto: KUN.UZ Joriy yilning 5 martdan 11 martigacha bo‘lgan davr mobaynida “O‘zRTXB” AJ da 558 mlrd so‘mlik bitimlar tuzilib, avvalgi haftaga nisbatan deyarli 28%ga o‘sdi. Bu haqda "O‘zRTXB" AJ matbuot xizmati xabar bermoqda. O‘tgan hafta mobaynida birjaning onlayn auksionlari orqali 33ta avtomobil raqam belgilari sotildi. Bulardan 28tasi jismoniy shaxslarga, 5tasi yuridik shaxslarga sotildi. Sotilgan davlat raqam belgilarining umumiy summasi 409 mln so‘mni tashkil qildi. Raqobatli savdolar natijasida bitimlarning deyarli 64% oliy toifadagi avtoraqamlarga, 21% bitimlar 2 toifa avtoraqamlar va 15% bitimlar 3-toifa avtoraqamlar bo‘yicha tuzilgan. Xaridorlar tarkibida yetakchilikni Toshkent va Toshkent viloyati avtohavaskorlari egalladi va ularning tuzilgan bitimlar sonidagi ulushi 33%ga yetdi. Keyingi o‘rinni Farg‘ona viloyati – 18%, uchinchi o‘rinda esa Andijon va Samarqand viloyati xaridorlari 15% ulush bilan egalladi. Qolgan viloyatlarning umumiy ulushlari 19%ni tashkil etdi.